|  |
| --- |
| № исх: 11-11/1770 дз от: 11.05.2023№ вх.1456//11-11/1770дз/ДС-82 от: 12.05.2023 |

**Қазақстан Республикасы Парламенті Мәжілісінің депутаттарына**

 *(тізім бойынша)*

*2023 жылғы 20 сәуірдегі*

*№ ДС-82*

**Құрметті депутаттар!**

Агроөнеркәсіптік кешен (бұдан әрі – АӨК) субъектілері үшін субсидиялау тетігі шеңберінде субсидияларды қаржы институттарына тікелей жіберуге қатысты депутаттық сауалыңызды қарап, мынаны хабарлаймын.

Кредиттер мен лизинг бойынша сыйақы мөлшерлемелерін субсидиялау бағдарламасы АӨК субъектілері арасында мемлекеттік қолдаудың талап етілетін шарасы болып табылады, өйткені ол кредиттік жүктемені төмендетуге және қарыздарды тарту үшін жағдайлар жасауға бағытталған.

«Күту парағы» қағидаты бойынша өтінімдерді қарау тетігі бюджетте қаражат болған кезде де, болмаған кезде де субсидиялауға өтінімдерді қабылдауды көздейді, бұл осы бағытқа бюджет қаражаты жетіспеген кезде субсидиялауға қолжетімділікті кеңейтуге мүмкіндік береді.

Сонымен қатар, қаржы институттарының қатысуымен ауыл шаруашылығын қаржыландыру үшін қаржы институттары тартқан қаражат көлеміне бюджет қаражатын бөлу жолымен сыйақы мөлшерлемелерін субсидиялау тетігін өзгерту мүмкіндігі талқыланады.

Мұндай тәсіл кезінде субсидиялау көлемі ауыл шаруашылығы саласындағы Кредиттеу мен лизинг көлеміне байланысты қалыптастырылатын болады. Субсидиялау қаражаты жергілікті атқарушы органдардың қатысуынсыз тікелей қаржы институтына жіберіледі, ал түпкілікті қарыз алушы арзандатылған кредит алады.

Бұл ретте мынадай тәуекелдерді азайту тетіктерін көздеу қажет:

1. Субсидиялар алынбаған кезде шығындар тәуекелі. «Аграрлық кредиттік корпорация» АҚ кредиттері және «ҚазАгроҚаржы» АҚ лизингі
10 жылға дейінгі мерзімге беріледі.

Бұл ретте республикалық бюджет 3 жылдық кезеңге қалыптастырылады. Субсидиялар алуға кепілдік берудің, оның ішінде болашақта субсидиялау саясатын өзгерту, бюджетті секвестрлеу тәуекелдерін нивелирлеуді көздейтін заңнамалық тетігін пысықтау қажет.

2. Халықаралық қаржылық есептілік стандарттарына сәйкес арзандатылған ұзақ мерзімді кредиттер беру кезінде қаржы институттарының шығындарын сыртқы аудиторлардың мойындау тәуекелі.

3. АӨК кредит беру көлемінің тоқырау немесе төмендеу тәуекелі. Субсидиялау тетігі өзгерген кезде қаржы институттары меншікті және тартылған қаражат есебінен кредиттеу көлемін бюджетте көзделген субсидиялар шегінде шектейтін және бюджеттік субсидиялау көлемі төмендеген кезде оларды барабар азайтатын болады.

4. АӨК-ні банктік кредиттеудің төмендеу тәуекелі. Субсидиялар алу кепілдігі тек «Бәйтерек» холдингінің қаржы институттарына ғана қолданылатын субсидиялау тетігі өзгерген кезде екінші деңгейдегі банктердің кредиттері тартымды болмауына әкеп соғады.

Бұл өз кезегінде мемлекеттің АӨК-ні кредиттеудегі рөлін күшейтеді, бұл Мемлекет Басшысының 2023 жылғы 10 наурыздағы «Экономиканың нақты секторын кредиттеуді кеңейту және халықтың кредиттелуін төмендету жөніндегі шаралар туралы» АӨК-ні банктік кредиттеуді ұлғайту жөнінде шаралар қабылдау қажеттігін көздейтін Жарлығына қайшы келеді.

Осыған байланысты, субсидияларды тікелей қаржы институттарына төлеу мәселесін пысықтау жоғарыда көрсетілген тәуекелдерді барынша азайту қажеттігін ескере отырып жалғастырылатын болады.

**Е. Жамаубаев**

**Тізім:**

|  |  |  |
| --- | --- | --- |
| **Қазақстан Республикасы****Парламенті Мәжілісінің депутаттары,****«AMANAT» партиясы фракциясының мүшелері** |  | **Қ. Әлішев****П. Казанцев****Ғ. Елеуов****Е. Мәмбетов****Н. Әшімбетов****А. Әлтай** |
|  |  |  |
| **«Ауыл» партиясы фракциясының мүшелері** |  | **С. Егізбаев****Ж. Дайрабаев** |
|  |  |  |
| **«Ақ жол» партиясы фракциясының мүшесі** |  | **А. Садықов** |
|  |  |  |
| **«Respublica» партиясы фракциясының мүшесі** |  | **А. Қожаназаров** |
|  |  |  |
| **«Қазақстан Халық партиясы» фракциясының мүшесі** |  | **И. Сұңқар** |
|  |  |  |
| **Бір мандатты округтен сайланған депутаттар** |  | **Д. Қасқарауов****А.Т. Құспан** |

*Орынд. А. Тоқтарова*

*75-00-33*